**סיכום "קפה עולמי" על הצלחה בתפקיד**

**התייחסויות לשאלה: מה מגדיר את הצלחת הקדנציה שלכם, וההנהלה בקיבוץ שלכם?**

מדדים להצלחה:

* כשיש אמון בהנהגה, אין הרבה ערעורים והחלטות אסיפה עוברות.
* אם הצלחתי להוביל את הציבור בדרך שאני מאמין בה עד ההצבעה- זו הצלחה. החלק של ההחלטה באסיפה לא תלויה בי, ואם ההחלטה לא עברה- זה לא כשלון.

יותר קל להתייחס להצלחה מאשר לכישלון. יותר קל להפיק מהצלחה לקחים.

אם הצלחנו להכניס לסדר היום נושאים שבמהות- הצלחנו בהנהגה. בלי קשר להאם עברו או לא באסיפה.

בתהליכי עומק קשה להגדיר הצלחה או כשלון, כי זה מקבל משמעות לאורך זמן. מה שנחשב היום הצלחה, אולי בעתיד יהיה כשלון ולהיפך.

אם תהליך נתקע זה כנראה דבר טוב, כי אולי הקהילה לא מוכנה אליו.

כדאי לאסוף הצלחות קטנות, ולפעמים הצלחה קטנה הופכת להצלחה גדולה.

אנו נבחנים בתהליך- האם היה שיתוף, שקיפות, ... ולאו דווקא בתוצאה.

חשוב לבדוק גם האם עשינו את הכי טוב שיכולנו, האם פעלנו בשקיפות ובהגינות, האם פעלנו לאור ערכי הקיבוץ.

הצלחה בתהליך מסוים יוצרת עשרות בעיות אחרות, אפילו קשות יותר. קשה לומר מהי הצלחה או כשלון.

הצלחה מגיעה מעולם העסקים, שיש בו שורה תחתונה.